Kabupatèn Jombang

Kabupatèn Jombang (Carakan: , Pegon: كَبُڤَتَينْ جَومْبَڠْ), iku kabupatèn ing Provinsi Jawa Wétan. Kutha krajané Jombang. Jembar wewengkon kabupatèn iki 1.150 km². Jombang iku ana ing tengah-tengah wewengkoné Provinsi Jawa Wétan, kira-kira 80 km saka Surabaya.

Kahanan topografi Kutha Jombang sapèrangan ageng nuduhaken wilayah papan kang datar, wondene wates administrasi inggih punika:

Sisih Lor        : Desa Banjar Dowo lan Kecamatan Tembèlèng

Sisih Kidul     : Kecamatan Diwęk lan Jogoroto (menawi samenika wonteng ing Ngayugyakarta, Kecamatan punika dipun wastani Kapanewon)

Sisih Kulon    : Kecamatan Perak

Sisih Wetan  : Kecamatan Peterongan

Jombang misuwur diarani Kutha Santri, amarga akèh pondhok pasantrèn ana ing kutha iki.

Akèh wong misuwur Indonésia asalé saka Jombang, antarané manten Présidhèn Indonésia K.H. Abdurrahman Wahid (Gus Dur), pahlawan nasional K.H. Hasyim Asy'ari lan KH Wahid Hasyim, Nurcholis Madjid (Cak Nur), Emha Ainun Najib (Cak Nun), Kapolri Timur Pradopo, Mantri Perindustrian M.S. Hidayat, karo Muhaimin Iskandar.

 Sajarah 
Pas jamané Karajan Majapahit, Jombang dadi bates sisih kulon kraton iki. Amarga iku, saiki akèh sisa-sisa tilas Karajan Majapahit ana ing Jombang, salah sawijining yaiku Candhi Ngrimbi. Nganti saiki, ana puluhan panggonan ing Jombang sing nganggo tembung Maja-. 
Taun 1811, diwangun Kabupatèn Mojokerto, lha Jombang kalebu salah sawijining kawedanan. Taun 1910, Jombang ngadeg dadi kabupatèn dhéwé. Bupati kapisan yaiku Radèn Adipati Arya Soeroadiningrat.

 Géografi 
Ana ing lor kewatesan karo Kabupatèn Lamongan, wétan karo Kabupatèn Mojokerto, kidul karo Kabupatèn Kadhiri lan Kabupatèn Malang, lan kulon karo Kabupatèn Nganjuk. 
Kira-kira 70% wewengkon Kabupatèn Jombang duwi dhataran cendhèk, sing kasebar ana ing sisih tengah. Ana ing sisih lor, ana perbukitan sing ora sepira dhuwur. Ana sing sisih kidul-wétan, ana pagunungan. Kabupatèn Jombang diliwati Kali Brantas ing sisih lor.

 Papréntahan 
Kabupatèn Jombang ketata saking 21 kacamatan, 302 kalurahan lan 4 désa. Kacamatan-Kacamatan ing kabupatèn iki yaiku:
 Bandar Kedhungmulya (Bandar Kedungmulyo) 
 Bareng 
 Dhiwek (Diwek)
 Gudha (Gudo)
 Jombang
 Jagarata (Jogoroto)
 Kabuh
 Kesamben
 Kudhu (Kudu)
 Megaluh
 Majaagung (Mojoagung)
 Majawarna (Mojowarno)
 Ngara (Ngoro)
 Ngusikan
 Pérak
 Peterongan
 Plandhaan (Plandaan)
 Plasa (Ploso)
 Sumabita (Sumobito)
 Tembelang
 Wanasalam (Wonosalam)

Bupati Jombang periode 2013-2018, Drs. Ec. H. Nyono Suharli W dipocot saka kalungguhané amarga kena prakara suwap, banjur diganteni wakilé yaiku Hj. Mundjidah Wahab. Pamaréntah Kabupatèn Jombang iku ana Sekretariat Laladan, Sekretariat DPRD, 13 Dinas Laladan, lan 11 Lembaga Teknis Laladan.

 Deleng uga 
 Pratélan Daerah Tingkat II

 Pranala njaba 
 Situs Web Resmi 

Jawa Wétan

Kategori:Pratélan Daerah Tingkat II
Kategori:Kabupatèn ing Jawa Wétan